WAT GLO ONS – Agape Gemeente Potchefstroom
Ons glo in één, ewig bestaande, oneindige God, Heerser van die heelal. Dat Hy alleen God is, skeppend en besturend, heilig in natuur, eienskappe en doel; dat Hy, as God, drie-enig is in Sy essensiële wese, geopenbaar as Vader, Seun en Heilige Gees.
Ons glo in Jesus Christus, die tweede Persoon van die Drie-enige Godheid; dat Hy ewig één was met die Vader, dat Hy vlees geword het deur die Heilige Gees en gebore is uit die maagd Maria, sodat twee volkome volmaakte nature, dit wil sê die Godheid en die mensheid, aldus in een persoon verenig is, waaragtig God en waaragtig mens — die Godmens.
Ons glo in die Heilige Gees, die Derde Persoon van die Drie-enige Godheid, dat Hy alomteenwoordig en doeltreffend werksaam is in en met die Kerk van Christus; dat Hy die wêreld van sonde oortuig, diegene wat tot berou kom en glo, wederbaar, gelowiges heilig en lei in al die waarheid soos dit in Jesus Christus te vinde is. Johannes 7:39; 14; 15-18, 26; 16:7-15; I Thessalonicense 4:7-8; Handelinge 2:33; 15:8-9 II Thessalonicense 2:13; Romeine 8:1-27; I Petrus 1:2; Galásiërs 3:1-14; 4:6; I Johannes 3:24; 4:13; Efesiërs 3:14-21
Erfsonde, of Verdorwenheid
Ons glo dat erfsonde, of verdorwenheid, daardie bederf van die natuur van al die nakomelinge van Adam is, waardeur elkeen baie ver is van die oorspronklike geregtigheid of die rein toestand van ons eerste ouers toe hulle geskape was, dat ons afkerig van God is, sonder geestelike lewe, en geneig is tot sonde en dit aanhoudend. Ons glo verder dat die erfsonde bly voortbestaan in die nuwe lewe van die wedergeborene, totdat dit deur die doop met die Heilige Gees tot niet gemaak word.Ons glo dat erfsonde van sonde-aksie verskil deurdat dit die oorgeerfde neiging tot die sondedaad is waarvoor niemand aanspreeklik is nie, tot en met die oomblik wat die goddelike verlossings oplossing aanvaar of verwerp word.
Ons glo dat werklike sonde-aksie, of persoonlike sonde ‘n moedswillige oortreding van enige bekende wet van God is deur ‘n moreel toerekenbare persoon. Dit moet dus nie verwar word met onvoorbedagte en onvermydelike tekortkominge, menslikheid, foute, mislukkings, of enige ander afwyking van ‘n aanvaarde of volmaakte gedragskode wat die gevolge van die sondeval is nie. Nogtans sluit sulke onskuldige nagevolge nie gesindhede of reaksies in wat in teenstelling met die gees van Christus is nie, sulke gedrag is in werklikheid sonde van die gees. Ons glo dat persoonlike sonde inherent die oortreding is van die wet van liefde, en dat sonde – aan Christus gemeet, as ongeloof gedefinieer kan word.
Jesaja 53:5-6,11; II Korinthiërs5:14-21; Markus 10:45; Galasiërs 1:3-4; 3:13-14; Lukas 24:46-48 Kolossense 1:19-23; Johannes 1:29; 3:14-17; 1 Timóthéus 2:3-6; Handelinge 4:10-12; Titus 2:11-14; Romeine 3:21-26; 4:17-25; 5:6-21; Hebreërs 2:9; 9:11-14; 13:12; I Korinthiërs 6:20; 1 Petrus 1:18-21; 2:19-25; I Johannes 2:1-2
Ons glo dat die skepping van die mens na die beeld van God die vermoë om te kan kies tussen reg en verkeerd, insluit, en dat hy dus morele verantwoordelikheid deelagtig geword het; dat hy deur die val van Adam verdorwe geword het sodat hy nie kan omdraai en homself deur sy eie natuurlike krag en werke kan voorberei om te glo en God aan te roep nie. Maar ons glo ook dat die genade van God deur Jesus Christus vrylik aan alle mense verleen is om almal wat wil, in staat te stel om van die sonde afstand te doen en geregtigheid aan te gryp, om Jesus Christus te vertrou vir vergifnis en reiniging van sonde, en om goeie werke te doen wat vir God welgevallig en aanneemlik is.
God-Gelykvormigheid en Morele Verantwoordelikheid
Genesis 1:26-27; 2:16.17 Esegiël 18:14; Deuteronomium 28:1-2; 30:19 Miga 6:8; Josua 24:15 Romeine 1:19-20; 2:1-16; Psalm 8:3-5 14:7-12; Jesaja 1:8-10 Galasiërs 6:7-8; Jeremia 31:29-30
Esegiël 18:25-26; Filippense 2:12-13; Johannes 1:12-13;3:6b; Kolossense 1:21-23; Handelinge 5:3; II Timóthéüs 4:10a; Romeine 5:6-8; 5:18; 6:15-16, 23; Titus 2:11-14; 10:6-8; 11:22; Hebreërs 2:1-3;3:12-15;I Korinthiers 2:9-14; 10:1-12 6:4-6; 10:26-31; II Korinthiërs 5:18-19; Jakobus 2:18-22; Galasiërs 5:6 II Petrus 1:10-11;2:20-22; Efesiërs 2:8-10
Ons glo dat berou, wat ‘n opregte en deeglike gemoedsverandering met betrekking tot sonde is, en wat die besef van ‘n persoonlike skuldgevoel en vrywillige versaking van die sonde insluit, van almal verwag word wat deur die daad of deur die vaste voorneme teen God gesondig het. Die Gees van God gee aan almal wat waarlik tot berou wil kom, die genadige hulp tot ‘n berouvolle hart en hoop vir genade, sodat hulle tot geloof vir vergifnis en geestelike lewe mag kom.
II Kronieke 7:14; Handelinge 2:38; 3:19; 5:31; Psalm 32:5-6; 51:1-17 17:30-31; 26:16-18; Jesaja 55:6-7; Romeine 2:4; Jeremia 3:12-14; II Korinthiërs 7:8-11; Esegiël 18: 30-32; 33:14-16; I Thessalonicense 1:9; Markus 1:1415; II Petrus 3:9; Lukas 3:1-14; 13:1-5; 18:9-14
Regverdigmaking, Wedergeboorte en Aanneming
Ons glo dat regverdigmaking dáárdie genadige en geregtelike daad van God is waardeur Hy volle vergifnis van alle skuld en volkome vrystelling van die straf van gedane sonde skenk, en as regverdig aanneem almal wat glo in Jesus Christus en Hom as Heer en Verlosser aanvaar.
Ons glo dat die wedergeboorte, of die nuwe geboorte, dáárdie genadewerk van God is waardeur die morele natuur van die berouvolle gelowige geestelik lewendig gemaak word en ‘n kenmerkende geestelike lewe wat tot die geloof, liefde en gehoorsaamheid in staat is, gegee word.
Lukas 18:14; Efesiërs l:6-7;2:1,4-5; Johannes 1:12.13; 3:3-8; 5:24; Filippense 3:3-9; Handelinge 13:39; Kolossense 2:13; Romeine 1:17; 3:21-26, 28; 4:5-9; Titus 3:4-7; 4:17-25;5:1, 16-19;6:4;7:6; I Petrus 1:23;8:1, 15-17; I Johannes 1:9; 3:1-2,9; l Korinthiers l:30;6:11 4:7;5:1, 9-13,28; II Korinthiërs 5:17-21; Galásiers 2:16-21; 3:1-4, 26; 4:4-7
Dit word bewerkstellig deur die doop met die Heilige Gees en omvat in een ondervinding die reiniging van die hart van sonde en die blywende, inwonende teenwoordigheid van die Heilige Gees waardeur die gelowige bekragtig word tot ‘n heilige lewenswandel en diensbaarheid.
Algehele heiligmaking word deur die bloed van Jesus voorsien en word oombliklik deur die geloof bewerkstellig, voorafgegaan deur volkome toewyding; hierdie werk en toestand van genade word deur die Heilige Gees bevestig. Hierdie ondervinding staan onder verskeie terme, wat die verskillende fases van die ondervinding aandui, bekend, soos: “Christelike volmaaktheid”, volmaakte liefde”, “reinheid van hart”, “die doop met die Heilige Gees”, “die volheid van die seën”, en “Christelike heiligheid”.
Ons glo dat daar ‘n duidelike onderskeid tussen ‘n rein hart en ‘n volwasse Christen karakter bestaan. Eersgenoemde word in ‘n oomblik deur geloof verkry en is die gevolg van algehele heiligmaking; Laasgenoemde is die gevolg van groei in genade.
Ons glo dat die genade van algehele heiligmaking die drang om te groei in genade insluit. Dit is egter waar dat hierdie drang bewustelik gekweek moet word en dat sorgvuldige aandag gegee moet word aan die vereistes en prosesse van geestelike ontwikkeling en groei in Christus-gelykvormigheid van karakter en persoonlikheid. Sonder hierdie doelbewuste strewe kan ‘n mens se getuienis belemmer word en hierdie genade self verydel en uiteindelik verbeur word.
Jeremia 31:31-34 II Korinthiers 6:14; 7; Eségiel 36:25-27; Galasiërs 2:20; 5:16-25; Maleági 3:2-3; Efèsiërs 3:14-21; 5:17-18; Matthéus 3:11-12 25-27; Lukas 3:16-17; Filippense 3:10-15; Johannes 7:37-39; 14:15.23; Kolossense 3:1-17; 17:6-20; I Thessalonicense 5:23-24; Handelinge 1:5;2:1-4; 15:8-9; Hebreërs 4:9-11; 10:10-17; Romeine 6:11-13; 6:19; 8: 1-4; 12:1-2; 13:12; 8:8-14; 12:1-2; I Johannes 1:7,9
“Geestelike volmaaktheid” / “volmaakte liefde”
Jeremia 31:31-34 Matheus 3:11-12; Esegiël 36:25-27; Lukas 3:16-17; Maleagi 3:2-3 Handelinge 1:5; 2:1-4; 15:8-9
Die doel (sending) van die Kerk in die wêreld is om die verlossingswerk van Christus voort te sit deur heilig te lewe, deur evangelisasie, dissipelskap, en deur diensbaarheid. Die kerk is ‘n historiese realiteit, wat homself in kultureel daargestelde strukture reël, wat as plaaslike gemeentes en ook as universele eenheid bestaan, en wat sekere persone afsonder vir spesifieke bedieninge. God roep die kerk om onder Sy gesag te leef, afwagtend op die finale voleinding tydens Jesus Christus se wederkoms.
(Exodus 19:3; Jeremiah 31:33; Matteus 8:11; 10:7; 16:13-19, 24; 18:15-20; 28:19-20; Joh 17:14-26; 20:21-23; Hand. 1:7-8; 2:32-47; 6:1-2; 13:1; 14:23; Rom. 2:28-29; 4:16; 10:9-15; 11:13-32; 12:1-8; 15:1-3; 1 Kor 3:5-9; 7:17; 11:1, 17-33; 12:3, 12-31; 14:26-40; 2 Kor. 5:11—6:1; Gal 5:6, 13-14; 6:1-5, 15; Efe 4:1-17; 5:25-27; Fil 2:1-16; 1 Thess 4:1-12; 1 Tim 4:13; Heb 10:19-25; 1 Pet 1:1-2, 13; 2:4-12, 21; 4:1-2, 10-11; 1 Joh 4:17; Jud 24; Openb 5:9-10)
Die doop mag deur besprinkeling, oorgieting, of onderdompeling toegedien word, volgens die keuse van die applikant.
Mattheüs 3: 1-7; 28:16-20; Galasiërs 3:26-28; Handelinge 2: 37-41; 8:35-39; Kolossense 2:12; 10:44-48; 16:29-34; 19:1-6; I Petrus 3:18-22; Romeine 6:3-4
Ons glo dat die Gedenk- en Gemeenskapsmaal, deur ons Heer en Verlosser Jesus Christus ingestel, in wese ‘n Nuwe Testamentiese sakrament is waardeur Sy offerdood verklaar word, en dat deur die verdienste van Sy dood die gelowige lewe en verlossing en die belofte van alle geestelike seëninge in Christus het. Dit het uitsluitlik betrekking op diegene wat tot eerbiedige waardering van die betekenis van hierdie heilige sakrament voorberei is. Deur hulle deelname daaraan verkondig hulle die dood van die Here totdat Hy kom. Aangesien dit ‘n Gemeenskapsfees is, behoort alleen diegene wat geloof in Christus en liefde vir die heiliges bely, uitgenooi te word om daarin deel te hê.
Exodus 12:1-14 Johannes 6: 28-58; Mattheüs 26:26-29 1 Korintiërs 10:14-21; Markus 14:22-25 11:23-32; Lukas 22:17-20
Mattheus 25:31-46; Titus 2:11-14; Johannes 14:1-3; Hebreërs 9:26-28; Handelinge 1:9-11; II Petrus 3:3-15; Filippense 3:20-21; Openbaring 1:7-8; 22:7-20; I Thessalonicense 4:13-18
Ons glo in die opstanding van die ontslapenes; dat die liggame van beide regverdiges en onregverdiges opgewek sal word en verenig sal word met hulle geeste — “die wat goed gedoen het, tot die opstanding van die lewe, en die wat kwaad gedoen het, tot die opstanding van die veroordeling”